Yewwi-d amaynut i tsekla taqbaylit s umata, ladɣa isental imaynuten am tlelli n tmeṭṭut n tallit-a tamirant teffeɣ-d ɣer laɛra, d temsalt n uzernen d netta i d amezwaru yura ɣef usentel-agi, yettales-d akk ayen yellan d aḥeqqani, yettili-d d aɣbel nettemlili yal ass deg tudert-nneɣ, ɣas ma yettwaffer maca netta yessebgan-d azal-is, neɣ yekkat ad d-isebgan amek tettewḍur talsa seg-s, imi aṭas i yessusumen ɣef lḥeq-nsen, aṭas n yimedyaten i yellan ɣef temḥeqqranit, ayen yettaǧǧan amdan ad yettwaḥqer s ddreɛ, yefka-ten-id akk unaggal-a d imedyaten, yekkat ad d-yemmel ayen akk i t-iceɣben d wayen ilaqen ad d-iban, ur yettwaffer ara, tidet ad d-ban, ula d tulawin ilaq ad ilint d tilelliyin, ad idirent akken iyasent-yehwa.